ტექნიკური დავალება
სს „ბანკი ქართუ“-ს მონაცემთა დამუშავების სარეზერვო ცენტრის პრეციზიული გაგრილების სისტემის ტექნიკური მომსახურების მოთხოვნები
1. მომსახურების მიზანი
· მომსახურების მიზანია მონაცემთა დამუშავების სარეზერვო ცენტრში არსებული პრეციზიული გაგრილების სისტემის გამართული, საიმედო და უწყვეტი მუშაობის უზრუნველყოფა, გეგმიური პრევენციული მომსახურების ჩატარება და ავარიული შემთხვევებისას ოპერატიული ტექნიკური მხარდაჭერის უზრუნველყოფა.
· მომსახურება უნდა გავრცელდეს გაგრილების სისტემაში შემავალ ყველა შიდა და გარე ბლოკზე, კომპრესორებზე, ვენტილატორებზე, მართვისა და მონიტორინგის კომპონენტებზე, მაცივარაგენტის კონტურზე, ელექტრულ და სადრენაჟო სისტემებზე, ზემოხსენებული მოწყობილობების ყველა კომპონენტზე.
· მომსახურების შედეგად სისტემა უნდა შენარჩუნდეს მწარმოებლის მიერ განსაზღვრულ ნორმალურ საექსპლუატაციო მდგომარეობაში.

2. მომსახურების პერიოდულობა
· შემსრულებელმა უნდა განახორციელოს გეგმიური ტექნიკური მომსახურება კვარტალში ერთხელ — წელიწადში არანაკლებ 4-ჯერ.
· გეგმიური მომსახურების თარიღი წინასწარ უნდა შეთანხმდეს ბანკის პასუხისმგებელ წარმომადგენელთან.
· სამუშაოები უნდა შესრულდეს ისე, რომ არ შეიქმნას სასერვერო ოთახის გაგრილების დაკარგვის ან მოქმედი IT ინფრასტრუქტურის მუშაობის შეფერხების რისკი.

3. გეგმიური ტექნიკური მომსახურება
ყოველი გეგმიური მომსახურება უნდა მოიცავდეს მინიმუმ შემდეგ სამუშაოებს:
3.1. შიდა ბლოკები
· მოწყობილობის საერთო ვიზუალური და ფიზიკური მდგომარეობის შემოწმება;
· ჰაერის ფილტრების მდგომარეობის შემოწმება;
· დაბინძურებული ფილტრების გაწმენდა ან საჭიროების შემთხვევაში შეცვლა;
· აორთქლების რადიატორის მდგომარეობის შემოწმება;
· საჭიროების შემთხვევაში აორთქლების რადიატორის გაწმენდა;
· შიდა ბლოკის დაბინძურების შემოწმება;
· ჰაერის თავისუფალი მოძრაობის შემოწმება;
· კონდენსატის შემკრების მდგომარეობის შემოწმება;
· სადრენაჟო სისტემის შემოწმება;
· საჭიროების შემთხვევაში სადრენაჟო სისტემის გაწმენდა.

3.2. ვენტილატორები
· ვენტილატორების გამართული მუშაობა;
· ბრუნვა;
· მუშაობის სიჩქარე;
· არანორმალური ხმაური;
· ვიბრაცია;
· საკისრების მდგომარეობა;
· სამაგრების მდგომარეობა;
· ელექტრული შეერთებები;
· ვენტილატორის სიჩქარის რეგულირება, სადაც აღნიშნული ფუნქცია გათვალისწინებულია.
გამოვლენილი არანორმალური ხმაური, ვიბრაცია ან სხვა ტექნიკური დარღვევა უნდა დაფიქსირდეს მომსახურების ანგარიშში.

3.3. კომპრესორები და მაცივარაგენტის კონტური
· კომპრესორების მუშაობის შემოწმება;
· კომპრესორის არანორმალური ხმაურისა და ვიბრაციის შემოწმება;
· სამუშაო დენის შემოწმება;
· კვების ძაბვის შემოწმება;
· მაღალი წნევის გაზომვა;
· დაბალი წნევის გაზომვა;
· შეწოვის ტემპერატურის შემოწმება;
· გამონადენის ტემპერატურის შემოწმება;
· მაცივარაგენტის სამუშაო რეჟიმის შეფასება;
· მაცივარაგენტის შესაძლო გაჟონვის შემოწმება;
· მილსადენების მდგომარეობის შემოწმება;
· მილსადენების თბოიზოლაციის მდგომარეობის შემოწმება;
· გაფართოების სარქვლის მუშაობის შემოწმება, სადაც შესაბამისია;
· წნევის და შესაბამისი დამცავი ელემენტების გამართულობის შეფასება.
მაცივარაგენტის დანაკლისის აღმოჩენის შემთხვევაში შემსრულებელმა პირველ რიგში უნდა დაადგინოს შესაძლო გაჟონვის მიზეზი.
გაჟონვის აღმოჩენის შემთხვევაში უნდა განხორციელდეს ხარვეზის აღმოფხვრა და მხოლოდ ამის შემდეგ მოხდეს სისტემის შესაბამისი ტიპისა და საჭირო რაოდენობის მაცივარაგენტით შევსება.
მაცივარაგენტის საჭირო რაოდენობით დამატება/შევსება და აღნიშნულთან დაკავშირებული სამუშაოები უნდა შედიოდეს მომსახურების ფიქსირებულ ღირებულებაში და ბანკს დამატებითი ხარჯი არ უნდა დაეკისროს.

4. გარე ბლოკების მომსახურება
ყოველი გეგმიური მომსახურების ფარგლებში უნდა განხორციელდეს:
· გარე ბლოკის საერთო ვიზუალური შემოწმება;
· კონდენსატორის/რადიატორის მდგომარეობის შემოწმება;
· კონდენსატორის/რადიატორის დაბინძურების შემოწმება;
· რადიატორის გარეცხვა/გაწმენდა კვარტალში ერთხელ;
· საჭიროების შემთხვევაში რადიატორის ფირფიტების გასწორება;
· გარე ვენტილატორების მუშაობის შემოწმება;
· ვენტილატორების ხმაურისა და ვიბრაციის შემოწმება;
· სამაგრების მდგომარეობის შემოწმება;
· ელექტრული შეერთებების შემოწმება;
· კოროზიის ნიშნების შემოწმება;
· სხვა შესაძლო ფიზიკური დაზიანების გამოვლენა.
რადიატორის გაწმენდისას გამოყენებულმა მეთოდმა და საშუალებებმა არ უნდა დააზიანოს მოწყობილობა, რადიატორის ფირფიტები ან მათი დამცავი საფარი.

5. ელექტრული ნაწილის შემოწმება
· კვების ძაბვა;
· ფაზების დატვირთვა;
· ელექტრული შეერთებები;
· ავტომატური ამომრთველები;
· ფიუზები;
· კონტაქტორები;
· რელეები;
· ელექტრული კაბელები;
· შესაძლო გადახურების ნიშნები;
· დამიწების მდგომარეობა.
აღმოჩენილი დარღვევა უნდა დაფიქსირდეს მომსახურების ანგარიშში და საჭიროების შემთხვევაში აღმოიფხვრას.

6. ავტომატიკა, სენსორები და მონიტორინგი
· ადგილობრივი კონტროლერის გამართული მუშაობა;
· ტემპერატურის სენსორები;
· ტენიანობის სენსორები, სადაც გათვალისწინებულია;
· მაღალი და დაბალი წნევის სენსორები;
· მოწყობილობაზე არსებული ძირითადი Alarm-ები;
· მოწყობილობის ავტომატური სამუშაო რეჟიმი;
· Duty/Standby რეჟიმი შესაბამის მოწყობილობებზე;
· არსებული MODBUS RTU (RS485) მონიტორინგის კავშირის გამართულობა.
მომსახურების შედეგად არ უნდა დაირღვეს არსებული მონიტორინგის ფუნქციონირება.
MODBUS-ის, კონტროლერის ან სხვა საკომუნიკაციო პარამეტრების ცვლილება დასაშვებია მხოლოდ ბანკის პასუხისმგებელ წარმომადგენელთან წინასწარი შეთანხმებით.

7. გეგმიური მომსახურების დასრულების შემდგომი ტესტირება
ყოველი გეგმიური მომსახურების დასრულების შემდეგ შემსრულებელმა უნდა ჩაატაროს თითოეული მომსახურებული მოწყობილობის ფუნქციონალური შემოწმება სამუშაო რეჟიმში.
უნდა დადასტურდეს მინიმუმ:
· კონდიციონერის ნორმალური გაშვება;
· კომპრესორის ნორმალური მუშაობა;
· შიდა ვენტილატორების მუშაობა;
· გარე ვენტილატორების მუშაობა;
· გაგრილების ნორმალური რეჟიმი;
· მიწოდებული ჰაერის ტემპერატურა;
· დაბრუნებული ჰაერის ტემპერატურა;
· მაცივარაგენტის სამუშაო წნევები;
· სადრენაჟო სისტემის გამართულობა;
· აქტიური კრიტიკული ავარიული შეტყობინებების არარსებობა;
· ავტომატური მართვის რეჟიმის მუშაობა;
· მონიტორინგის კავშირის გამართულობა.
ყოველი გეგმიური მომსახურების დასრულების შემდეგ შემსრულებელმა უნდა წარმოადგინოს ტექნიკური ანგარიში, რომელშიც დეტალურად იქნება ასახული ჩატარებული შემოწმებები, გაზომილი ძირითადი პარამეტრები და შესრულებული სამუშაოები. თუ შემოწმების შედეგად ტექნიკური ხარვეზი ან გაუმართაობა არ გამოვლინდა, ანგარიშში ცალსახად უნდა დაფიქსირდეს, რომ მომსახურებული მოწყობილობები ტექნიკურად გამართულ მდგომარეობაშია და დამატებით შეკეთებას ან კომპონენტის შეცვლას არ საჭიროებს.


8. აღმოჩენილი ხარვეზები
თუ გეგმიური მომსახურებისას გამოვლინდა ხარვეზი, შემსრულებელმა უნდა:
· დააფიქსიროს ხარვეზი;
· განსაზღვროს მისი კრიტიკულობა;
· მიუთითოს შესაძლო გავლენა გაგრილების სისტემაზე;
· შეძლებისდაგვარად დაუყოვნებლივ აღმოფხვრას ხარვეზი;
· საჭიროების შემთხვევაში განსაზღვროს შესაცვლელი კომპონენტი;
· მიუთითოს საჭირო სათადარიგო ნაწილის დასახელება და, სადაც შესაძლებელია, Part Number;
· მიუთითოს ხარვეზის აღმოფხვრისთვის საჭირო მოქმედებები.
თუ ხარვეზი კრიტიკულია ან შესაძლებელია მისი განვითარება ისეთ მდგომარეობამდე, რომელიც საფრთხეს შეუქმნის გაგრილების სისტემის მუშაობას, ბანკის პასუხისმგებელ წარმომადგენელს ინფორმაცია უნდა მიეწოდოს დაუყოვნებლივ.

9. საგარანტიო მომსახურება
იმ მოწყობილობებზე და კომპონენტებზე, რომლებზეც მოქმედებს მწარმოებლის, მომწოდებლის გარანტია, ხარვეზის ან დაზიანების აღმოჩენის შემთხვევაში შემსრულებელი ვალდებულია უზრუნველყოს საგარანტიო შემთხვევის სრული მართვა.
საგარანტიო შემთხვევის მართვა უნდა მოიცავდეს:
· დაზიანების დიაგნოსტიკას;
· საგარანტიო შემთხვევის იდენტიფიცირებას;
· შესაბამის მწარმოებელთან ან მომწოდებელთან საკითხის ესკალაციას;
· საჭირო Service Case-ის რეგისტრაციას;
· საჭირო ტექნიკური ინფორმაციისა და დოკუმენტაციის მომზადებას;
· მწარმოებელთან/მომწოდებელთან კომუნიკაციას;
· საგარანტიო ნაწილის მიღების ორგანიზებას;
· დაზიანებული ნაწილის დემონტაჟს;
· ახალი ან შეკეთებული საგარანტიო ნაწილის მონტაჟს;
· მოწყობილობის გაშვებას;
· ფუნქციონალურ ტესტირებას;
· მოწყობილობის ნორმალური სამუშაო მდგომარეობის აღდგენას;
· ბანკისთვის პროცესის მიმდინარეობისა და საბოლოო შედეგის შესახებ ინფორმაციის მიწოდებას.
საგარანტიო შემთხვევის მართვისთვის, მწარმოებელთან ესკალაციისთვის, დიაგნოსტიკისთვის, დემონტაჟის/მონტაჟისა და მოწყობილობის სამუშაო მდგომარეობის აღდგენისთვის ბანკს დამატებითი მომსახურების ხარჯი არ უნდა დაეკისროს.
მომსახურება უნდა განხორციელდეს ისე, რომ არ მოხდეს მოწყობილობებზე მოქმედი ქარხნული ან მომწოდებლის გარანტიის დაკარგვა.

10. არაგარანტიული სათადარიგო ნაწილები და სახარჯი მასალები
თუ მომსახურების პერიოდში გამოვლინდა ისეთი კომპონენტის დაზიანება ან გაუმართაობა, რომელზეც გარანტია არ ვრცელდება, შემსრულებელმა უნდა უზრუნველყოს შესაბამისი ნაწილის მოწოდება, შეცვლა და მოწყობილობის სამუშაო მდგომარეობის აღდგენა.
მომსახურების ფიქსირებულ ღირებულებაში უნდა შედიოდეს ტექნიკური მომსახურებისა და მოწყობილობების გამართული მდგომარეობის შესანარჩუნებლად საჭირო:
· ჰაერის ფილტრები;
· მაცივარაგენტი;
· ფიუზები;
· რელეები;
· კონტაქტორები;
· სენსორები;
· ელექტრული კომპონენტები;
· ვენტილატორის შესაბამისი კომპონენტები;
· მაცივარაგენტის კონტურის შესაბამისი კომპონენტები;
· სხვა საჭირო სახარჯი მასალები და სათადარიგო ნაწილები.
თუ დაზიანებული კომპონენტის შეცვლა აუცილებელია მოწყობილობის ნორმალური სამუშაო მდგომარეობის აღსადგენად, მისი:
· მოწოდება;
· ტრანსპორტირება;
· დემონტაჟი;
· მონტაჟი;
· გაშვება;
· ტესტირება
უნდა განხორციელდეს მომსახურების ფიქსირებული ღირებულების ფარგლებში.
აღნიშნული სამუშაოებისა და სათადარიგო ნაწილებისთვის ბანკს დამატებითი ხარჯი არ უნდა დაეკისროს.
გამოყენებული სათადარიგო ნაწილი უნდა იყოს:
· ახალი;
· შესაბამისი მოწყობილობისთვის განკუთვნილი;
· მწარმოებლის მიერ დაშვებული ან შესაბამისი ტექნიკური მახასიათებლების მქონე სრულად თავსებადი;
· ისეთი, რომელიც არ გამოიწვევს მოწყობილობის ტექნიკური პარამეტრების გაუარესებას ან მოქმედი გარანტიის დაკარგვას.

11. მომსახურების დოკუმენტირება
ყოველი გეგმიური მომსახურების დასრულების შემდეგ შემსრულებელმა უნდა წარმოადგინოს მომსახურების ანგარიში.
ანგარიში უნდა შეიცავდეს მინიმუმ:
· მომსახურების თარიღს;
· მომსახურებული მოწყობილობების ჩამონათვალს;
· ჩატარებულ სამუშაოებს;
· ფილტრების მდგომარეობას;
· ფილტრების შეცვლის ფაქტს, თუ განხორციელდა;
· რადიატორების გაწმენდის/გარეცხვის ფაქტს;
· კომპრესორების მდგომარეობას;
· მაღალი და დაბალი წნევის გაზომილ მნიშვნელობებს;
· ძირითად ელექტრულ პარამეტრებს;
· ვენტილატორების მდგომარეობას;
· მაცივარაგენტის დამატების ფაქტს და რაოდენობას, თუ განხორციელდა;
· აღმოჩენილ ხარვეზებს;
· შეცვლილ ნაწილებს;
· გამოყენებულ სახარჯ მასალებს;
· შესრულებულ შეკეთებებს;
· საჭირო რეკომენდაციებს;
· საბოლოო დასკვნას თითოეული მოწყობილობის ტექნიკური მდგომარეობის შესახებ.
თუ მოხდა ნაწილის შეცვლა, ანგარიშში დამატებით უნდა მიეთითოს:
· დაზიანებული ნაწილის დასახელება;
· შეცვლილი ნაწილის დასახელება;
· Part Number, სადაც შესაძლებელია;
· საგარანტიო ან არაგარანტიული შემთხვევის სტატუსი;
· მოწყობილობის საბოლოო სამუშაო მდგომარეობა.
საჭიროების შემთხვევაში ანგარიშს უნდა დაერთოს შესაბამისი ფოტოები.

12. ტექნიკური მომსახურება
შემსრულებელს უნდა გააჩნდეს 24x7 ტექნიკური მხარდაჭერის შესაძლებლობა.
ბანკს წინასწარ უნდა მიეწოდოს:
· საკონტაქტო ტელეფონის ნომერი;
· პასუხისმგებელი ინჟინრის/ინჟინრების საკონტაქტო ინფორმაცია;
· ელექტრონული ფოსტის მისამართი.
შეფერხების/ინციდენტის დროს შესაძლებელი უნდა იყოს კვალიფიციური ინჟინრის ადგილზე გამოცხადება და დიაგნოსტიკის/აღდგენითი სამუშაოების დაწყება ნებისმიერ დროს, მათ შორის:
· არასამუშაო საათებში;
· ღამის საათებში;
· უქმე დღეებში;
· დასვენების დღეებში.
მომსახურების SLA
დისტანციური პირველადი რეაგირება — არაუმეტეს 2 საათისა;
ინჟინრის ადგილზე გამოცხადება კრიტიკული ავარიის შემთხვევაში — არაუმეტეს 4 საათისა;
არაკრიტიკული ავარიის შემთხვევაში ადგილზე გამოცხადება — არაუმეტეს 8 საათისა.
კრიტიკულ ავარიად ჩაითვლება ისეთი გაუმართაობა, რომელმაც გამოიწვია ან შეიძლება გამოიწვიოს:
· გაგრილების სრული დაკარგვა;
· გაგრილების საჭირო სიმძლავრის მნიშვნელოვანი შემცირება;
· რამდენიმე გაგრილების მოწყობილობის ერთდროული გაუმართაობა;
· სასერვერო ოთახის ტემპერატურის არაკონტროლირებადი ზრდა;
· სასერვერო ოთახის უსაფრთხო ტემპერატურული რეჟიმის დაკარგვის რეალური საფრთხე.

13. ავარიული სამუშაოები
ავარიული შემთხვევისას შემსრულებელმა უნდა უზრუნველყოს:
· პრობლემის ოპერატიული დიაგნოსტიკა;
· გაუმართაობის მიზეზის ლოკალიზაცია;
· შესაძლებლობის ფარგლებში მოწყობილობის მუშაობის დაუყოვნებლივ აღდგენა;
· საჭიროების შემთხვევაში მაცივარაგენტის კონტურის აღდგენა;
· საჭირო სათადარიგო ნაწილის იდენტიფიცირება და შეცვლა;
· საგარანტიო შემთხვევის არსებობის შემთხვევაში შესაბამის მწარმოებელთან/მომწოდებელთან დაუყოვნებლივი ესკალაცია;
· დროებითი ტექნიკური გადაწყვეტის გამოყენება, თუ სრული აღდგენა დაუყოვნებლივ შეუძლებელია და ასეთი გადაწყვეტა არ ეწინააღმდეგება მწარმოებლის მოთხოვნებსა და უსაფრთხოების ნორმებს;
· ბანკისთვის არსებული მდგომარეობისა და შემდგომი მოქმედებების შესახებ ინფორმაციის მიწოდება.
ავარიული მომსახურების მიზანი უნდა იყოს გაგრილების სისტემის უსაფრთხო სამუშაო მდგომარეობის მაქსიმალურად სწრაფად აღდგენა.
თუ ადგილზე სრული შეკეთება დაუყოვნებლივ შეუძლებელია, შემსრულებელმა უნდა მიიღოს ყველა ტექნიკურად დასაშვები ზომა გაგრილების შესაძლებლობის შესანარჩუნებლად ან დროებით აღსადგენად.

14. სამუშაოების უსაფრთხოება და სისტემის უწყვეტობა
დაუშვებელია ერთდროულად ისეთი რაოდენობის გაგრილების მოწყობილობის გამორთვა, რომელმაც შეიძლება საფრთხე შეუქმნას სასერვერო ოთახის ნორმალურ ტემპერატურულ რეჟიმს.
ნებისმიერი დაგეგმილი გათიშვა წინასწარ უნდა შეთანხმდეს ბანკის პასუხისმგებელ წარმომადგენელთან.
ტექნიკური მომსახურების ჩატარებამ არ უნდა გამოიწვიოს:
· მოქმედი IT ინფრასტრუქტურის ავარიული გათიშვა;
· სასერვერო ოთახის ტემპერატურის უსაფრთხო ზღვარს მიღმა ზრდა;
· გაგრილების სისტემის სრული დაუგეგმავი გათიშვა;
· არსებული მონიტორინგის ან მართვის სისტემის დაზიანება.
სამუშაოს დასრულების შემდეგ ყველა გათიშული ან მომსახურებული მოწყობილობა უნდა დაბრუნდეს შესაბამის ნორმალურ სამუშაო რეჟიმში.

15. მომსახურების ღირებულება
პრეტენდენტის მიერ წარმოდგენილი მომსახურების წლიური ღირებულება უნდა იყოს ფიქსირებული.
ფიქსირებულ ღირებულებაში უნდა შედიოდეს:
· წელიწადში ოთხი გეგმიური ტექნიკური მომსახურება;
· კვარტალური რადიატორების გარეცხვა/გაწმენდა;
· ფილტრების შემოწმება და საჭიროების შემთხვევაში შეცვლა;
· 24x7 ავარიული ტექნიკური მხარდაჭერა;
· ავარიული გამოძახებები;
· ინჟინრის ადგილზე ვიზიტი;
· სამუშაო ძალა;
· ტრანსპორტირება;
· დიაგნოსტიკა;
· მაცივარაგენტის დამატება/შევსება;
· ტექნიკური სახარჯი მასალები;
· საჭირო სათადარიგო ნაწილები;
· საგარანტიო შემთხვევების მართვა;
· მწარმოებელთან/მომწოდებელთან ტექნიკური ესკალაცია;
· დაზიანებული კომპონენტების დემონტაჟი და შეცვლა;
· მონტაჟი;
· მოწყობილობის გაშვება და ტესტირება;
· გეგმიური და ავარიული მომსახურების ანგარიშების მომზადება.
ტექნიკური დავალებით გათვალისწინებული მომსახურების სრულყოფილად შესრულებისთვის საჭირო სამუშაოების, სახარჯი მასალების, მაცივარაგენტისა და სათადარიგო ნაწილების გამო ბანკს ხელშეკრულების მოქმედების პერიოდში დამატებითი ხარჯი არ უნდა დაეკისროს.

16. Დამატებითი მოთხოვნები
· შემსრულებელს უნდა გააჩნდეს პრეციზიული გაგრილების სისტემების ტექნიკური მომსახურების მსგავსი გამოცდილება.
· მომსახურება უნდა განხორციელდეს პრეციზიული გაგრილების სისტემების ტექნიკური მომსახურების შესაბამისი კვალიფიკაციის/გამოცდილების მქონე ინჟინრის/ინჟინრების მიერ. პრეტენდენტმა სატენდერო წინადადებასთან ერთად უნდა წარმოადგინოს მომსახურების განმახორციელებელი ინჟინრის/ინჟინრების კვალიფიკაციის/გამოცდილების დამადასტურებელი დოკუმენტი.
· შემსრულებელს უნდა გააჩნდეს საკმარისი ადამიანური რესურსი, რათა უზრუნველყოს:
· გეგმიური მომსახურება;
· 24x7 მხარდაჭერა;
· ავარიულ შემთხვევებში ადგილზე გამოცხადება;
· დაზიანებული მოწყობილობის დიაგნოსტიკა და აღდგენა.
· იმ მოწყობილობებზე, რომლებზეც მოქმედებს მწარმოებლის ან მომწოდებლის გარანტია, სამუშაოები უნდა განხორციელდეს მწარმოებლის მოთხოვნების დაცვით ისე, რომ არ მოხდეს მოქმედი გარანტიის დაკარგვა.
· ტექნიკური მომსახურების წინადადებაში დაფიქსირებული უნდა იყოს 1 და 3 წლიანის მხარდაჭერის ღირებულება
· საჭიროების შემთხვევაში შემსრულებელი ვალდებული უნდა იყოს უზრუნველყოს მოწყობილობის მწარმოებელთან ან ოფიციალურ მომწოდებელთან ტექნიკური საკითხების ესკალაცია და შესაბამისი საგარანტიო პროცედურების განხორციელება.
· საჭიროების შემთხვევაში, პრეტენდენტი ვალდებულია, სატენდერო წინადადების წარმოდგენამდე, განახორციელოს მონაცემთა დამუშავების სარეზერვო ცენტრში ადგილზე ვიზიტი და არსებული პრეციზიული გაგრილების სისტემის, მისი მოწყობილობებისა და კომპონენტების ტექნიკური მდგომარეობისა და კონფიგურაციის შეფასება. პრეტენდენტი პასუხისმგებელია სატენდერო წინადადების მომზადებისას გაითვალისწინოს ადგილზე ვიზიტის შედეგად გამოვლენილი ყველა საჭირო სამუშაო, სახარჯი მასალა თუ სათადარიგო ნაწილი. სატენდერო წინადადების წარდგენის შემდგომ არსებული ინფრასტრუქტურის შესახებ ინფორმაციის არასრულყოფილად გაცნობა ან წინასწარი შეფასების არგანხორციელება ვერ ჩაითვლება დამატებითი სამუშაოების ან ხარჯების წარმოშობის საფუძვლად.

